کەڵەک

کەڵەک یەکێکە لە شارەدێیەکانی قەزای بەردەڕەش لە پارێزگای دھۆک لە ھەرێمی کوردستان لە عێراق. کەڵەک ناوەندی ناحیەی کەڵەکە. 

شارەدێی کەڵەک لە شارۆچکەی بەردەڕەش (٣٠کم) دوورە، وە دووری لە شاری دھۆک (١٠٦) کیلۆ مەتر دەبێت.
. https://www.wishe.net/details.aspx?=hewal&jmare=18419&Jor=4

 ناو 
لە زمانی کوردیدا وشەی کەڵەک چەند واتایەک دەبەخشێت.
 چەند دارێکە دەبەسترێ بەچەند کوندەیەکی گەورەی فوو دراوە و لەناو ئاودا بۆ پێ پەڕینەوە و ھاتوچۆ پێ کردن.
 فێڵ.
 دیواری بەردە کە بە وشکی ھەڵچنرابێت.
 لەبەرئەوەی شارەدێی کەڵەک دەکەوێتە سەر ڕۆخی زێی گەورە، ھەروەھا ھەر لە کۆنەوە ڕێگای ھاتووچۆی نێوان شاری ھەولێر و مووسڵ بووە، لەم ئاستەدا پرد نەبووە بۆ پەڕینەوە لەبەرئەوە کەڵەکیان بەکارھێناوە بۆ پەڕینەوە و گواستنەوەی شت و مەک. ئیتر ناوی کەڵەکی بەسەردا بڕاوە، ھەروەھا ئاغای ئەم گوندە ناوی (یاسین) بووە، بۆیە بە (کەڵەکی یاسین ئاغا)ش ناوزەنگ دەکرێت، بەڵام لە ئێستادا بۆ ئاسان وتن ھەردەوترێت شارەدێی کەڵەک یان شارۆچکەی کەڵەک.

 جوگرافیا 
شارەدێی کەڵەک ھاوسنوورە لەگەڵ؛
 لە باکوورەوە گوندی کەورەسۆر.
 لە باشوورەوە گوندی چەمە دووبز.
 لە ڕۆژھەڵاتەوە شارۆچکەی خەبات.
 لە ڕۆژاواوە گوندی تەل ئەسوەدی گەورە.https://www.openstreetmap.org/way/321216331#map=13/36.26185/43.63701

 مێژوو 
 لە بەرواری ٢٨\١\١٩٧٠ دا ناحیەی کەڵەک لە قەزای حەمدانیە لە پارێزگای نەینەوا ھاتە کایەوە و ناوەندەکەی گوندی کەڵەک یان کەڵەکی یاسین ئاغا بوو، لە و بەروارەوە کەڵەک بوو بە شارەدێ.

 لە دوای ڕاپەڕینەوە سەر بە حکوومەتی ھەرێمی کوردستانە کاتێک قەزای بەردەڕەش لە پارێزگای دھۆک ھاتە کایەوە ناحیەی کەڵەک بووە یەکێک لە ناحیەکانی قەزای ناوبراو.

سەرچاوەکان

پۆل:شوێنە ئاوەدانەکانی پارێزگای دھۆک
پۆل:شارەکانی باشووری کوردستان
پۆل:نیشتەجێبوونی کوردەکان لە عێراق
پۆل:بەردەڕەش